PRITARTA

 Šiaulių Dainų progimnazijos tarybos

 2019 m. lapkričio 7 d. posėdžio protokolu Nr. MP-4

 PATVIRTINTA

 Šiaulių Dainų progimnazijos direktoriaus

 2019 m. gruodžio 2 d. įsakymu Nr. V-292

**SMURTO IR PATYČIŲ PREVENCIJOS IR INTERVENCIJOS VYKDYMO**

**TVARKOS APRAŠAS**

**I SKYRIUS**

**BENDROSIOS NUOSTATOS**

1. Smurto ir patyčių prevencijos ir intervencijos vykdymo tvarkos aprašas parengtas vadovaujantis Smurto prevencijos įgyvendinimo mokyklose rekomendacijomis, patvirtintomis Lietuvos Respublikos švietimo ir mokslo ministro 2017 m. kovo 22 d. įsakymu Nr. V-190 „Dėl smurto prevencijos įgyvendinimo mokyklose rekomendacijų patvirtinimo“; Lietuvos Respublikos švietimo įstatymu,Lietuvos Respublikos vaiko teisių apsaugos pagrindų įstatymu.
2. Šiaulių Dainų progimnazijos smurto ir patyčių prevencijos ir intervencijos vykdymo tvarkos aprašo (toliau – Tvarkos aprašas) paskirtis – padėti progimnazijos bendruomenei užtikrinti psichologiškai, dvasiškai ir fiziškai sveiką, saugią, užkertančią kelią smurto, patyčių apraiškoms, aplinką.
3. Tvarkos aprašas nustato patyčių stebėsenos, prevencijos ir intervencijos vykdymą individualiu, klasės, progimnazijos, šeimos lygmeniu įstaigoje.
4. Tvarkos aprašas remiasi šiais principais:
	1. į smurtą ir patyčias **būtina reaguoti nepriklausomai nuo jų turinio** (dėl lyties, seksualinės orientacijos, negalės, religinės ar tautinės priklausomybės, išskirtinių bruožų ar kt.) **ir formos**;
	2. **kiekvienas** progimnazijos administracijos atstovas, pedagogas, švietimo pagalbos specialistas ar kitas darbuotojas, pastebėjęs ar sužinojęs apie smurtą ir patyčias, **privalo reaguoti ir nedelsiant stabdyti jas**;
	3. **veiksmų turi būti imamasi visais atvejais**, nepriklausomai nuo pranešančiųjų apie smurtą ir patyčias amžiaus ir pareigų, bei nepriklausomai nuo besityčiojančiųjų ar patiriančių smurtą ir patyčias amžiaus ir pareigų;
	4. **visi** progimnazijos bendruomenės nariai **turi būti supažindinti** su smurto ir patyčių prevencijos ir intervencijos vykdymo tvarkos aprašu pasirašytinai. Mokiniai su tvarka, reglamentuota apraše, supažindinami per pirmąją mokslo metų klasės valandėlę, mokinių tėvai – elektroniniame dienyne ir per pirmą mokslo metų tėvų susirinkimą ir patvirtina tai savo parašu.
5. Tvarkos apraše vartojamos sąvokos:
	1. **Smurtas prieš vaiką** – veikimu ar neveikimu vaikui daromas tiesioginis ar netiesioginis tyčinis fizinis, psichologinis, seksualinis poveikis, garbės ir orumo nepaisymas ar nepriežiūra, dėl kurių vaikas patiria žalą ar pavojų gyvybei, sveikatai, raidai;
	2. **patyčios** – tai psichologinę ar fizinę jėgos persvarą turinčio asmens ar asmenų grupės tyčiniai, pasikartojantys veiksmai, siekiant pažeminti, įžeisti, įskaudinti ar kaip kitaip sukelti psichologinę ar fizinę žalą kitam asmeniui. Patyčios gali būti **tiesioginės**, kai atvirai puolama ir / ar užgauliojama ir **netiesioginės**, kai skaudinama be tiesioginės agresijos, ir skirstomos į:
		1. **žodines patyčias**: pravardžiavimas, grasinimas, ujimas, užgauliojimas, užkabinėjimas, erzinimas, žeminimas ir kt.;
		2. **fizines patyčias**: mušimas, spardymas, spaudimas, dusinimas, užkabinėjimas, turtinė žala ir kt.
		3. **socialines patyčias**: socialinė izoliacija arba tyčinė atskirtis, gandų skleidimas ir kt.
		4. **kibernetines patyčias**: skaudinančių ir gąsdinančių asmeninių tekstinių žinučių ir / ar paveikslėlių, filmuotos medžiagos siuntinėjimas, viešų gandų skleidimas, asmeninių duomenų ir komentarų skelbimas, tapatybės pasisavinimas, siekiant sugriauti gerą vardą arba santykius, pažeminti ir kt.
	3. **Patyčių dalyviai**:
		1. patyčias patiriantis vaikas – mokinys, iš kurio yra tyčiojamasi;
		2. besityčiojantysis / skriaudėjas – vaikas ar suaugęs, inicijuojantis patyčias ir / ar prisidedantis prie jų;
		3. patyčias patiriantis suaugęs – administracijos atstovas, pedagogas, švietimo pagalbos specialistas ar techninis darbuotojas, iš kurio tyčiojasi **bet kuris bendruomenės narys**;
		4. patyčių stebėtojas – bet kuris bendruomenės narys, matantis ar žinantis apie patyčias.
6. Progimnazijoje **draudžiama** bet kokia smurto ir **patyčių forma, nukreipta**:
	1. **mokinių** prieš **mokinius**;
	2. progimnazijos **darbuotojų prieš mokinius**;
	3. **mokinių prieš** progimnazijos **darbuotojus;**
	4. progimnazijos **darbuotojų prieš kitus** tos įstaigos **darbuotojus**;
	5. mokinių **tėvų** (globėjų, rūpintojų) **prieš mokinius, mokytojus, kitus** tos įstaigos **darbuotojus**.
7. Prevencija suprantama kaip priemonės ir būdai, kuriais siekiama užkirsti kelią socialinės rizikos veiksniams atsirasti arba jų įtakai sumažinti, stiprinti apsauginius veiksnius. Prevencija yra nuolatinis, cikliškas (ne baigtinis) procesas, apimantis esamų arba potencialiai galimų problemų identifikavimą, tinkamų priemonių joms spręsti parinkimą ir vykdymą, poveikio į(si)vertinimą ir tolesnių veiksmų planavimą.
8. Intervencija suprantama kaip progimnazijos vadovo, direktoriaus pavaduotojo ugdymui, skyriaus vedėjo, mokytojų, švietimo pagalbos specialistų ir kitų progimnazijos darbuotojų (toliau –darbuotojai) koordinuoti veiksmai, nukreipti į smurto ir patyčių stabdymą, taip pat – švietimo pagalbos priemonių visuma.

**II SKYRIUS**

**SMURTO IR PATYČIŲ STEBĖSENA, PREVENCIJA PROGIMNAZIJOJE**

1. Smurto ir patyčių prevencija, intervencija yra svarbi progimnazijos veiklos dalis, kurios planavimu, organizavimu ir stebėsena rūpinasi progimnazijos vadovas, direktoriaus pavaduotojas ugdymui, skyriaus vedėjas, Vaiko gerovės komisijos nariai, klasių vadovai, o jos vykdyme dalyvauja visi progimnazijos bendruomenės nariai.
2. Prevencijos priemonės, nukreiptos į visus progimnazijos mokinius, padeda išvengti problemų (pvz., patyčių ar kitokio smurto) atsiradimo ir mažinti egzistuojančių problemų mastą. Visiems progimnazijos mokiniams taikoma universalioji patyčių prevencija, t.y. priešmokyklinėje grupėje taikoma Zipio draugų prevencinė programa, 1–4 klasėse – Antrojo žingsnio, 5–8 klasėse – LionsQuest prevencinė programa „Paauglystės kryžkelė“. Šias prevencines programas klasių vadovai integruoja į klasių valandėlių turinį ne mažiau kaip 9 val. per mokslo metus. Mokiniams, kuriems visai progimnazijai taikomos prevencijos priemonės (Zipio draugų, Antro žingsnio, Lions Quest programos) yra nepaveikios ir jų nepakanka, taikoma atrankinė prevencija, t.y. papildomos prevencinės programos (tokios, kaip „Taiki mokykla“, „Savu keliu“), teikiama švietimo pagalba.
3. Smurto ir patyčių prevencijos ir intervencijos vykdymo tvarkos aprašą rengia progimnazijos Vaiko gerovės komisija (toliau – VGK), jai pritaria progimnazijos taryba, o tvirtina įstaigos vadovas. VGK pirmininkas yra atsakingas už Tvarkos aprašo vykdymą, už stebėsenos rezultatais paremto kasmetinio progimnazijos smurto ir patyčių prevencijos priemonių plano parengimą, jo pristatymą bendruomenei ir vykdymą.
4. Smurto ir patyčių prevencijos, intervencijos vykdymo tvarkos įgyvendinimą koordinuoja ne mažiau 3 atsakingi asmenys, sudarantys smurto ir patyčių prevencijos, intervencijos vykdymo grupę (toliau – Vykdymo grupė). Progimnazijos vadovas įsakymu **skiria Vykdymo grupės nariais 3 ar daugiau VGK narius (VGK pirmininką ir socialinius pedagogus)**,kurie:
	1. du kartus metuose (lapkričio ir gegužės mėnesiais) inicijuoja, vykdo anoniminės mokinių apklausas smurto ir patyčių tema, apibendrina jos rezultatus. Vykdymo grupės nariai gautus rezultatus pristato progimnazijos bendruomenei Progimnazijos tarybos, Mokytojų tarybos posėdžių ir tėvų susirinkimų metu;

12.2. surenka apibendrintus duomenis iš klasių vadovų dėl progimnazijoje fiksuotų pranešimų apie patyčias ir atlieka jų analizę;

12.3. aptaria turimą informaciją, svarsto prevencijos ir intervencijos priemonių taikymo plano turinį VGK posėdyje;

12.4. remiantis apklausos ir pranešimų apie patyčias analizės duomenimis, rengia smurto ir patyčių prevencijos ir intervencijos priemonių planą, kurį teikia tvirtinti progimnazijos vadovui;

12.5. teikia siūlymus progimnazijos vadovui dėl Tvarkos aprašo tobulinimo, smurto ir patyčių prevencijos, intervencijos priemonių įgyvendinimo, darbuotojų kvalifikacijos tobulinimo prevencijos ar intervencijos srityje ir kitais klausimais.

12.6. individualiai dirba su smurto ir patyčių atvejais, kai vienas iš dalyvių yra suaugęs bendruomenės narys arba kai į juos kreipiasi klasės vadovas išnaudojęs numatytas pagalbos priemones;

12.7. konsultuoja bendruomenės narius smurto ir patyčių prevencijos ir intervencijos klausimais.

13. **Klasių vadovai** vykdo patyčių stebėseną ir prevenciją savo klasėje:

13.1. kuria psichologiškai saugų klasės mikroklimatą, nuolat stebi situaciją klasėje ir aptaria ją su mokiniais;

13.2. du kartus metuose (lapkričio ir gegužės mėnesiais) pasirinktu būdu tiria klasės mikroklimatą;

13.3. pasirengia savo klasės patyčių prevencijos priemonių planą, kurį integruoja į klasės vadovo planą;

13.4. klasės valandėlių metu aptaria su mokiniais patyčių formas: aiškinasi, kas joms būdinga, kaip jas atpažinti, tinkamai reaguoti, kuo skiriasi patyčios nuo konfliktinės situacijos, kokios yra pagalbos galimybės;

13.5. įgyvendina pasirinktą patyčių prevencijos programą;

13.6. kiekvieno tėvų susirinkimo metu aptaria klasės mikroklimatą, vykdo pedagoginį švietimą patyčių prevencijos temomis, skatina tėvus nedelsiant reaguoti į informaciją apie patyčias, bendradarbiauti sprendžiant konfliktines situacijas, kad jos neperaugtų į patyčias;

13.7. klasės vadovai kasmet išanalizuoja ir apibendrina turimus pranešimus apie smurtą ir patyčias tarp mokinių, informuoja Vykdymo grupės narius, apie prevencijos, intervencijos taikomų priemonių rezultatus klasėje, teikia kitą svarbią informaciją, susijusią su smurtu ir patyčiomis.

14. **Socialiniai pedagogai** vykdo patyčių stebėseną ir prevenciją:

14.1.teikia metodinę pagalbą klasės vadovams, dalykų mokytojams;

14.2. vykdo teisinį mokinių švietimą;

14.3. organizuoja smurto prevencijos savaites, prevencines paskaitas, vykdo socialinių įgūdžių ugdymo ir formavimo užsiėmimus, konsultacijas rizikos grupės mokiniams, įgyvendina papildomas prevencines programas.

15. **Direktoriaus pavaduotojas ugdymui** ir **Pradinio ugdymo** s**kyriaus vedėjas** vykdo patyčių stebėseną ir prevenciją pagal kuruojamas mokinių amžiaus grupes:

15.1. stebi klasių vadovų prevencinių, atrankinių programų vykdymą;

15.2. kasmet išanalizuoja ir apibendrina turimus pranešimus apie smurtą ir patyčias tarp mokinių, informuoja Vykdymo grupės narius, apie prevencijos, intervencijos taikomų priemonių rezultatus, teikia kitą svarbią informaciją, susijusią su smurtu ir patyčiomis.

**III SKYRIUS**

**PATYČIŲ INTERVENCIJA**

**16. Visais smurto ir tiesioginių ar netiesioginių patyčių atvejais kiekvienas progimnazijos administracijos atstovas, mokytojas, švietimo pagalbos specialistas ar kitas darbuotojas, pastebėjęs smurto ir patyčių atvejus tarp mokinių, nedelsdamas reaguoja:**

16.1. įsikiša pastebėjęs smurtą ir patyčias – nutraukia bet kokius tokį įtarimą keliančius veiksmus;

16.2. primena asmeniui, kuris tyčiojasi, progimnazijos nuostatas ir elgesio taisykles;

16.3. jei nukentėjusiam reikia pagalbos, kreipiasi į institucijas (pvz., policija, greitoji pagalba), pagalbą galinčius suteikti asmenis (tėvus (globėjus, rūpintojus) ar progimnazijos darbuotojus);

16.4. nedelsiant apie patyčių atveją informuoja patyčiose dalyvavusių mokinių klasių vadovus, pateikdami užpildytą pranešimo apie smurtą ir patyčias formą (1 priedas). Klasių vadovai tą pačią dieną gautą formą perduoda įstaigos socialiniam pedagogui bei apie patyčių atvejį informuoja budintį administracijos vadovą ir informaciją perduoda pradinio ugdymo skyriaus vedėjui;

16.5. pradinio ugdymo skyriaus vedėjas nedelsiant apie patyčių atveją informuoja progimnazijos direktorių.

**17.** **Kiekvienas progimnazijos administracijos atstovas, mokytojas, švietimo pagalbos specialistas ar kitas darbuotojas, pastebėjęs kibernetines patyčias ar gavęs pranešimą apie jas** išsaugo vykstančių kibernetinių patyčių įrodymus ir apie patyčių atveją nedelsiant informuoja patyčiose dalyvavusių mokinių klasių vadovus, pateikdami užpildytą pranešimo apie smurtą ir patyčias formą (1 priedas). Klasių vadovai tą pačią dieną gautą formą perduoda įstaigos socialiniam pedagogui bei apie patyčių atvejį informuoja budintį administracijos vadovą, šis nedelsiant informaciją perduoda pradinio ugdymo skyriaus vedėjui; pradinio ugdymo skyriaus vedėjas nedelsiant apie patyčių atveją informuoja progimnazijos direktorių.

**18.** **Klasės vadovas gavęs informaciją apie smurtą ir patyčias tarp mokinių nedelsiant:**

18.1.išsiaiškina ir įvertina situaciją;

18.2. organizuoja individualius pokalbius su smurto ir patyčių dalyviais, nedelsiant informuoja jų tėvus (globėjus, rūpintojus): kai pasityčiojama pirmą kartą elektroninio dienyno pagalba, antrą kartą – kviečia mokinių tėvus dalyvauti individualiame pokalbyje;

18.3. po poveikio priemonių vykdo tolesnę patyčių situacijos stebėseną;

18.4. nesibaigus smurto ir patyčių situacijai, jai kartojantis trečiąjį kartą, informaciją perduoda Vykdymo grupės nariams;

18.5. esant sudėtingesnei situacijai (fiziniam smurtui ar kai patyčios įsisenėjusios), iš karto visą turimą informaciją apie patyčias ir smurtą perduoda Vykdymo grupės pirmininkui;

18.6. kiekvieno mėnesio pabaigoje išanalizuoja ir apibendrina patyčių situaciją klasėje, informaciją perduoda socialiniams pedagogams, kartu aptaria taikytų prevencijos priemonių rezultatus klasėje, teikia kitą svarbią informaciją, susijusią su patyčiomis;

18.7. ne rečiau kaip kartą per mėnesį kartu su socialiniu pedagogu klasės patyčių atvejus ir taikytas prevencijos priemones aptaria su direktoriaus pavaduotoju ugdymui ir pradinio ugdymo skyriaus vedėju.

**19.** **Socialiniai pedagogai:**

19.1.surinkę informaciją iš klasių vadovų registruoja patyčių atvejus patyčių registracijos žurnale (2 priedas). Progimnazijoje yra du patyčių registracijos žurnalai:

19.1.1. PUG ir 1–4 klasių mokinių;

19.1.2. 5–8 klasių mokinių.

19.2. kiekvieno mėnesio pabaigoje apibendrina duomenis, surinktus iš klasių vadovų dėl progimnazijoje fiksuotų pranešimų apie patyčias ir atlieka jų analizę;

19.3. su klasės vadovais aptaria taikytų prevencijos priemonių rezultatus klasėse;

19.4. ne rečiau kaip kartą per mėnesį su klasės vadovais patyčių atvejus ir taikytas prevencijos priemones aptaria su direktoriaus pavaduotoju ugdymui ir pradinio ugdymo skyriaus vedėju;

19.5. individualiai dirba su skriaudėju ir skriaudžiamuoju smurto ir patyčių atvejais.

 **20.** **Direktoriaus pavaduotojas ugdymui ir pradinio ugdymo skyriaus vedėjas:**

20.1.kartu su klasių vadovais bei socialiais pedagogais vertina patyčių atvejus progimnazijoje. Pasitaikius patyčioms, nedelsiant apie jas informuoja patyčiose dalyvavusių ugdytinių tėvus*.* Tą pačią darbo dieną apie patyčių atvejus informuoja ir VGK pirmininką;

 20.2. mėnesio pabaigoje peržiūri patyčių registracijos žurnalus, įvertina užregistruotus patyčių atvejus ir kartu su klasių vadovais bei socialiniais pedagogais aptaria smurto ir patyčių situaciją kiekvienoje klasėje. Analizuoja taikytas prevencijos priemones, numato tolesnius darbo su patyčių atvejais žingsnius.

 **21.** **VGK pirmininkas:**

21.1.aiškinasi patyčių atvejus progimnazijoje, ima pasiaiškinimus iš patyčių situacijos dalyvių, pildo pranešimo apie smurtą ir patyčias formą (1 priedas) ir surinktą informaciją perduoda progimnazijos vadovui, kai smurto ir patyčių situacijoje vienas iš dalyvių yra suaugęs bendruomenės narys.

 21.2. kibernetinių patyčių atveju turi teisę pateikti pranešimą interneto svetainėje adresu [www.draugiskasinternetas.lt](http://www.draugiskasinternetas.lt):

 21.2.1. jei panaudota vaizdinė informacija yra viešas kibernetinėje erdvėje patyčių ir smurto atvejis;

 21.2.2. jei informacija yra vieša, kuri pagal Nepilnamečių apsaugos nuo neigiamo viešosios informacijos poveikio įstatymą yra priskiriama draudžiamai skleisti informacijai;

 21.3. esant sudėtingam patyčių atvejui (kai kreipiasi klasės vadovas) inicijuoja Vykdymo grupės pasitarimą, o prireikus ir VGK posėdį atvejui aptarti ir situacijai įvertinti;

 21.4. numato veiksmų planą (gali būti individualūs pokalbiai su skriaudėju, skriaudžiamuoju, stebėtojais, jų tėvais, klase, socialinio pedagogo pagalba, psichologo konsultacija Šiaulių miesto pedagoginėje psichologinėje tarnyboje (toliau – PPT), kt. priemonės), supažindina su jo nevykdymo pasekmėmis skriaudėją ir jo tėvus (globėjus, rūpintojus), esant poreikiui jį koreguoja;

 21.5. vykdo plane numatytas veiklas, stebi, analizuoja, organizuoja pakartotinius susirinkimus situacijos įvertinimui;

 21.6. kitiems patyčių dalyviams pagal individualius poreikius progimnazijoje organizuoja švietimo pagalbos specialistų pagalbą;

 21.7. kartą per mėnesį teikia progimnazijos vadovui apibendrintą analizę apie esamą smurto ir patyčių situaciją progimnazijoje;

 21.8. ypatingais atvejais: esant fiziniam smurtui, kai patyčios kartojasi daugiau nei 3 kartus arba jei numatytas veiksmų planas teigiamo rezultato neduoda, smurto ir patyčių sustabdyti nepavyksta, informuoja progimnazijos vadovą ir kreipiasi į policiją ir Šiaulių apskrities vaiko teisių apsaugos skyrių Šiaulių mieste (toliau – VTAS).

 **22.** **Progimnazijos vadovas, gavęs informaciją apie administracijos atstovo, mokytojo, švietimo pagalbos specialisto ar kito darbuotojo patiriamas patyčias arba jiems pasityčiojus iš mokinio:**

22.1. veda individualius pokalbius su skriaudėju ir skriaudžiamuoju;

22.2. apie įvykusį smurto faktą nedelsdamas, bet ne vėliau kaip kitą darbo dieną, praneša PPT ir rekomenduoja smurtavusiam ar smurtą patyrusiam asmeniui kreiptis psichologinės pagalbos;

22.3. supažindina su rekomendacijų nevykdymo pasekmėmis skriaudėją;

22.4. taiko drausminimo priemones mokiniams numatytas Šiaulių Dainų progimnazijos darbo tvarkos taisyklėse, patvirtintose Šiaulių Dainų progimnazijos direktoriaus 2018 m. rugsėjo 21 d. įsakymu Nr. V-136 „Dėl Šiaulių Dainų progimnazijos darbo tvarkos taisyklių patvirtinimo“;

 22.5. ypatingais atvejais (esant fiziniam smurtui) informuoja policiją ir VTAS.

 **23.** **Patyčias patiriantis mokinys ar patyčių stebėtojas:**

23.1.nedelsiant informuoja bet kurį progimnazijos darbuotoją, kuriuo pasitiki;

 23.2. apie patirtas ar matytas patyčias gali pranešti žodžiu, parašęs laišką į elektroninį dienyną, ar anoniminę dėžutę, kurią periodiškai tikrina progimnazijos socialiniai pedagogai.

**24.** **Patyčias patiriančio mokinio tėvai (globėjai, rūpintojai) arba tėvai (globėjai, rūpintojai), žinantys apie progimnazijoje vykstančias patyčias:**

24.1.nedelsiant informuoja klasės vadovą ir / ar socialinį pedagogą, ir / ar administracijos atstovus apie mokinio patiriamas patyčias jiems patogiu būdu (telefonu, elektroniniu laišku, žinute dienyne ar asmeniškai);

24.2. sužinoję apie viešą patyčių kibernetinėje erdvėje, panaudojus vaizdinę informaciją, atvejį, išsaugo vykstančių kibernetinių patyčių įrodymus ir apie patyčių atveją informuoja klasės vadovą ir / ar socialinį pedagogą, ir / ar administracijos atstovus jiems patogiu būdu (telefonu, elektroniniu laišku, žinute dienyne ar asmeniškai).

25. Bet kuris progimnazijos darbuotojas gavęs informaciją iš tėvo (globėjo, rūpintojo) ar mokinio smurto ir patyčių atvejį registruoja patyčių registracijos žurnale pas įstaigos socialinius pedagogus pateikdamas pranešimą apie smurtą ir patyčias formą (1 priedas).

**IV SKYRIUS**

**BAIGIAMOSIOS NUOSTATOS**

 26. Visi dokumentai, esantys vaiko / mokinio asmens byloje ir duomenys, susiję su vaiku ir jo asmeniniu gyvenimu yra konfidencialūs ir naudojami tik tiek, kiek tai būtina atsakingiems fiziniams ar juridiniams asmenims atlikti pavestas funkcijas, užtikrinti vaiko teises ir teisėtus interesus.

27. Tvarkos aprašas skelbiamas progimnazijos internetinėje svetainėje ir elektroniniame dienyne.

\_\_\_\_\_\_\_\_\_\_\_\_\_\_\_\_\_\_\_

Smurto ir patyčių prevencijos ir intervencijos

 vykdymo tvarkos aprašo

 1 priedas

**ŠIAULIŲ DAINŲ PROGIMNAZIJA**

**PRANEŠIMO APIE SMURTĄ IR PATYČIAS FORMA**

**\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_**

Pranešimo data / Registracijos Nr.

**Bendrieji duomenys:**

|  |  |
| --- | --- |
| Kas pranešė apie patyčias: |  |
| Kada įvyko patyčios (data, val.): |  |
| Kur įvyko patyčios (vieta): |  |
| Kokia patyčių forma naudota ar įtariama, kad buvo naudota: |
| ***Fizinė***: vaiko užgauliojimas veiksmais (pargriovimas, įspyrimas, kumštelėjimas, spjaudymas, daiktų atiminėjimas ar gadinimas, plaukų pešiojimas ir pan.);***Žodinė:*** pravardžiavimas, grasinimas, ujimas, užgauliojimas, užkabinėjimas, erzinimas, žeminimas ir kt.;***Socialinė***: įvairūs gąsdinantys, bauginantys gestai, ignoravimas, siekiant parodyti, kad vaikas yra nepageidaujamas ar atstumiamas;***Kibernetinė***: patyčios vykstančios elektroninėje erdvėje: socialiniuose tinkluose, kitose vietose internete, naudojant mobiliuosius telefonus (nemalonių žinučių arba elektroninių laiškų rašinėjimas, skaudinantis bendravimas pokalbių kambariuose, vaiko asmeninio gyvenimo detalių viešinimas, tapatybės pasisavinimas ir pan.).***Kiti pastebėjimai***  (įrašyti)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ . |

**Duomenys apie patyčių dalyvius:**

|  |  |
| --- | --- |
| Bendruomenės nario, *patyrusio patyčias* vardas, pavardė, klasė, pareigos: |  |
| Bendruomenės nario, *kuris tyčiojosi* vardas, pavardė, klasė, pareigos: |  |
| Mokinio (-nių), *stebėjusio patyčias* vardas, pavardė, klasė: |  |

**Išsamesnė informacija apie įvykį, trumpas faktais pagrįstas įvykio aprašymas:**

|  |
| --- |
|  |

Pranešimą pateikė: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (vardas, pavardė, pareigos) (parašas)

 Smurto ir patyčių prevencijos ir intervencijos

 vykdymo tvarkos aprašo

 2 priedas

**PATYČIŲ REGISTRACIJOS ŽURNALAS**

F – fizinės

Ž – žodinės

K – kibernetinės

S – socialinės

M – mokinys

S – suaugęs bendruomenės narys

|  |  |  |  |  |  |  |
| --- | --- | --- | --- | --- | --- | --- |
| Atvejo Eil. Nr. | Data | Pranešėjo vardas, pavardė, pareigos | Smurto ir patyčių pobūdis:F, Ž, K, S | Smurtą patiriantis asmuo(M, S) | Smurtaujantis asmuo(M, S) | Pastabos |
|  |  |  |  |  |  |  |
|  |  |  |  |  |  |  |

\_\_\_\_\_\_\_\_\_\_\_\_\_\_\_\_\_\_\_